युवा बनेंगे सिविल डिफेंस वॉलेंटियर्स आपदा में चलाएंगे रेस्क्यू ऑपरेशन
हर पंचायत में आपदा प्रबंधन के लिए संसाधन व औजार रखे जा सकेंगे
गांवों के 1000 युवाओं को मिलेगा प्रशिक्षण
भास्कर संवाददाता | श्योपुर
जिला प्रशासन आपदा नियंत्रण टीम को बड़ा स्वरूप देने जा रहा है। जिले में पंचायत स्तर पर 1000 से ज्यादा युवाओं को जोड़कर प्रशिक्षित किया जाएगा। ग्रामीणों के बुल्डोजर, ट्रैक्टर, टैंकर और कार को हाईटेक करने के लिए भी कुछ टूल्स दिए जा रहे हैं, ताकि इनका इस्तेमाल आपदा-विपदा प्रबंधन में किया जा सके। वेबसाइट और एप्स भी बनाए जा रहे हैं। ये प्रशिक्षित युवा तुरंत मौके पर पहुंचकर काम संभालेंगे।
होमगार्ड स्वयंसेवक बना रहा है, जिन्हें सिविल डिफेंस वॉलेंटियर्स कहा जाएगा। ये 1000 से ज्यादा होंगे और जिले के सभी गांवों में रहने वाले होंगे। इन सभी को विशेष ट्रेनिंग दी जा रही है। इसके लिए कई समाज ने पहल भी की है। 200 से ज्यादा युवकों ने रजिस्ट्रेशन करवाए हैं। युवकों को तीन फेस में प्रशिक्षण दिया जाएगा।
हर इलाके के लड़कों को छांटने के बाद तय अनुपात में आपदा प्रबंधक, फायरकर्मी और तैराक के रूप में तैयार किया जाएगा। सभी संसाधन भी मुहैया किए जाएंगे। हर पंचायत में आपदा प्रबंधन के लिए एक कमरा भी दिया जाएगा, जिसमें रेस्क्यू किए गए लोग, संसाधन और औजार रखे जा सकेंगे। फर्स्ट एड सुविधा, लाइफ जैकेट और नाव भी दी जाएगी।
hin_Deva hin_Deva hin_Deva san_Deva hin_Deva hin_Deva hin_Deva